Анарбаев Батырбек

Анарбаев Батырбек 1938-жылы 5-майда Сузак районунун Сафаровка айылында туулган.

 1955- жылы Көк-Арт орто мектебин,
 1958-жылы Ташкент шаарындагы «Бухгалтердик техникумду» артыкчылык диплом менен аяктаган.
 Эмгек жолун 1958-жылы “Ленин Жол” колхозунда башкы экономист болуп иштөөдөн баштаган.
 Колхоздогу “Комсомол уюмунун” секретарлыгына шайланып, комсомолдун Республикалык съездине катышкан.
 1972-жылы Кыргыз Мамлекеттик университетинин экономика факультетин бүтүргөн.
 1963-1965-жылдары “Дружба”совхозунун башкы бухгалтеринин орун басары,
 1965-1978-жылдары “Тайгараев” совхозунун башкы экономисти, башкы бухгалтери, партиялык уюмдун секретары,
 1978-1991-жылдары “Дружба” совхозунда башкы экономист, директордун экономика боюнча орун басары,
 1991-1997-жылыдары Жалал-Абад областтык айыл-чарба башкармасынын башчысынын экономика боюнча орун басары, областтык Кеңештин төрагасынын айыл-чарбасы боюнча орун басары, областтык экономика жана финансы башкармасынын башчысы, областтык финансы башкармасынын башчысынын экономика боюнча орун басары болуп иштеген.
 Рыноктук экономиканын башаты болгон чарбалык эсепти, аренданы турмушка ашырууда анын тажрыйбасы буклет болуп басылып чыккан.
 1991-жылы «Кыргыз Республикасынын эмгек сиңирген экономисти» деген ардактуу наам берилген.
 Кыргызстан журналистер союзунун мүчөсү, эки көлөмдүү повесттин, төрт көлөмдүү поэманын, аңгеме, новеллалардын жана ырлардын автору,
 1998-жылы «Аруу Махабат» аттуу китеби басылып чыккан.
 1990-жылы Ош областтык кеңешине депутат болуп шайланган.
 Бир канча медалдардын ээси.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы